
** **

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADONAČELNIK**

Klasa:023-04/17-01/01

Ur.broj: 2112-01-30-40-2-17-10

Delnice, 22. ožujka 2017. god.

GRADSKO VIJEĆE

GRADA DELNICA

**PREDMET: Ušteda na električnoj energiji u 2016. god.**

**Odgovor na vječničko pitanje, dostavlja se**

Poštovani,

sukladno vijećničkom pitanju gospođe Tanje Jakovac postavljenom na sjednici Gradskog vijeća 23. veljače 2017. god., a vezano za uštedu na električnoj energiji u 2016. god. uslijed uspostave štednog režima rada javne rasvjete na čitavom teritoriju Grada Delnica dajem slijedeće očitovanje:

Utrošak električne energije u 2014. god. je 495.409,23 kn, a u 2015. god. je 449.910,32 kn.

Utrošak električne energije u 2016. god. nakon uspostave sustava štednje bio je 279.225,44 kn.

Uspostava sustava štednje električne energije sa svim radom i materijalom te uređajima koji ostaju ugrađeni u trafostavnicama bio je 94.642,39 kn.

Uspostava sustava natrag u cjelodnevni rad je 7.850,00 kn.

Dakle ukupna ušteda na električnoj energiji bila je u odnosu na 2015. god. **170.684,88 kn**, a kada se uzmu u obzir troškovi uspostave i vraćanja sustava u prvobitno stanje ušteda je **68.192,49 kn** s time da Grad Delnice ima sada svu opremu za uspostavu bilokakvog drugog režima uštede električne energije bez dodatnih troškova npr. gašenje svake druge svjetiljke u noći od 24,00 sati do 4,00 sata ujutro ili slično. Također se na račun uštede ugradilo 30 novih lampi javne rasvjete LED koje su zamijenile stare svjetiljke s puno većom potrošnjom a manjim svjetlotehničkim efektom (živine svjetiljke koje se prema zakonu moraju zamijeniti). Napominjemo da je sustav bio u funkciji 10 mjeseci u 2016. god. te da je u siječnju javna rasvjeta bila u cjelosti u funkciji, a u veljači je sustav bio postepeno uspostavljan, a to su mjeseci u kojima je najduži period noći.

Također su smanjeni troškovi održavanja javne rasvjete s obzirom na smanjen broj rasvjetnih tijela koja su bila u funkciji. Tako su troškovni održavanja JR u 2015. god. bili 151.557,31 kn a u 2016. god. 100.926,25 kn. Razlika je **50.631,06** **kn**.

**Ukupna ušteda bila je 101.262,12 kn.**

**Gradonačelnik**

**Ivica Knežević, dipl.iur.**