REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednice Nade Glad

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKA**

**O**

**IZRADI III IZMJENA I DOPUNA**

**URBANISTIČKOG PLANA UREĐENJA GRAĐEVINSKOG PODRUČJA NASELJA DELNICE, PODRUČJA POSLOVNE ZONE K-1-1 I K-2-2**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**ožujak 2017.**

Na temelju članka 86. Zakona o prostornom uređenju (»Narodne novine« broj153/13 ), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/ 05, 109/07, 129/08, 36/09, 150/11, 144/12 i 18/13 - pročišćeni tekst), članka 38. Statuta Grada Delnica (»Službene novine PGŽ« broj 28/09, 41/09, 11/13 i 20/13 - pročišćeni tekst, 6/15) Gradsko vijeće Grada Delnica na sjednici održanoj 30. ožujka 2017. godine donosi

**ODLUKU  
o izradi III. Izmjena i dopuna Urbanističkog plana uređenja naselja Delnice, područja poslovne namjene K-1-1 i K-2-2**

I. Uvodne odredbe

Članak 1.

Donosi se odluka o izradi III. Izmjene i dopune Urbanističkog plana uređenja naselja Delnice, područja poslovne namjene K-1-1 i K-2-2 (u daljnjem tekstu Plan).

Nositelj izrade Plana je Grad Delnice.

II. Pravna osnova za izradu i donošenje Plana

Članak 2.

Plan se izrađuje i donosi u skladu s odredbama Zakona o prostornom uređenju (»Narodne novine« broj 153/13), Prostornim planom uređenja Grada Delnica (»Službene novine PGŽ« broj 24/02 i 11/13) te zahtjevima čija se osnovanost ocijeni utemeljenom.

III. Razlozi za donošenje Plana

Članak 3.

Osnovni Plan donesen je još 2005. godine i objavljen u Službenim novinama PGŽ br. 7/05, 2011. godine rađene su ciljane 1. Izmjene i dopune Plana objavljene u Službenim novinama PGŽ br.23/11, koje su se odnosile na zonu autobusnog kolodvora. U međuvremenu 2013. godine izvršena je I Izmjena i dopuna PPU Grad Delnica objavljena u Službenim novinama PGŽ br.11/13, kojom je izvršena korekcija građevinskog područja naselja Delnice i poslovnih zona K-1-1 i K-2-2. II Izmjenama i dopunama UPU-a Delnice (Službene novine Grada Delnica 2/16) izvršena je korekcija i usklađenje obuhvata Plana s PPU-om Grada Delnica, također su izvršena izmjene prema opravdanim zahtjevima.

Ovim III izmjenama i dopunama Plana, a po zahtjevu Komunalca d.o.o. izvršit će se:

- ciljana izmjena grafike Plana i to na dijelu koji obuhvaća k.č.br. 14176 k.o. Delnice na način da ta parcela umjesto oznake M1 (mješovita namjena – pretežito stambena) dobije oznaku K (gospodarska namjena – poslovna), te na taj način postane cjelina po namjeni sa k.č.br. 13632 k.o. Delnice.

- brisanje dijela koridora ceste k.č. br.1220/1 k.o. Delnice – ispravak greške

- usklađivanje koridora ceste k.č.br.12315 k.o. Delnice sa provedenom parcelacijom – ispravak greške

- potrebno je u grafici na karti 4 – način i uvjeti gradnje i na karti 3b – uvjeti korištenja, uređenja i zaštite površina izvršiti usklađenje s kartom 1- namjena površina u dijelu R – zone – kuglana, radi se o ispravku greške

- ukoliko se u postupku izrade III Izmjene i dopune Plana osnovom zahtjeva javno pravnih tijela ili fizičkih i pravnih osoba ukaže potreba za nekim drugim izmjenama i dopunama isto će se analizirati od strane izrađivača i nositelja izrade Plana te prihvatiti ili odbiti.

IV. Obuhvat plana

Članak 4.

Granica obuhvata Plana **obuhvaća građevinsko područje naselja Delnice u površini 199,02 ha i poslovnih zona K-1-1 u površini 4,64 i K-2-2 u površini 15,93 ha**

Ovom ciljanim Izmjenama i dopunama Prostornog plana uređenja Grada Delnica, ne mijenja se obuhvat Plana.

V. Ocjena stanja u obuhvatu plana

Članak 5.

Ova odluka odnosi se na ciljane izmjene i dopune Plana za potrebe jednog poslovnog subjekta, ostali grafički i tekstualni dijelovi Plana su zadovoljavajući i nisu predmet izmjene i dopune.

VI. Ciljevi i programska polazišta

Članak 6.

Cilj izrade i donošenja ovih izmjena i dopuna Plana je omogućiti izgradnju, rekonstrukciju i dogradnju na površinama opisanim u članku 3. St. 2. ove Odluke.

VII. Stručne podloge

Članak 7.

Za izradu Plana bit će korišteni podaci i dokumentacija koju dostavljaju javnopravna tijela određene posebnim propisima.

Za izradu Plana koristit će se podloge u skladu sa odredbama Pravilnika o sadržaju, mjerilima kartografskog prikaza, obveznim prostornim pokazateljima i standardu elaborata prostornih planova (»Narodne novine«   broj 106/ 98, 39/04, 45/04 - ispravak i 163/04, 148/10, 9/11) koje će se pribaviti u državnoj geodetskoj upravi, odnosno kartografske podloge iz Izmjena i dopuna PPU-a Grada Delnica (»Službene novine PGŽ« broj 24/02, 11/13 i 2/16).

VIII. Način pribavljanja stručnih rješenja Plana

Članak 8.

Ne procjenjuje se potreba izrade stručnih rješenja Plana te se neće provoditi natječaj za izradu istih.

IX. Popis javnopravnih tijela određenih posebnim propisima, koja daju zahtjeve za izradu plana iz svog djelokruga te drugih sudionika koji će sudjelovati u izradi Plana

Članak 9.

Ova Odluka dostavit će se slijedećim javnopravnim tijelima:

1. Ministarstvo unutarnjih poslova, PU Primorsko-goranska, Žrtava fašizma 3, Rijeka
2. Hrvatske vode, VGO za vodno područje primorsko-goranskih slivova, Đure Šporera 3, Rijeka
3. HEP, DP Elektroprimorje Rijeka, V.C.Emina 2, Rijeka
4. Komunalac d.o.o., Delnice, Supilova 173
5. Ured državne uprave – Sanitarna inspekcija, Trg 138. Brigade HV 4, Delnice

Ako se u tijeku izrade Plana za to ukaže potreba u postupak izrade bit će uključeni i drugi sudionici.

X. Rok za izradu plana, odnosno njegovih pojedinih faza

Članak 10.

Rok za izradu pojedinih faza Plana:

- dostava zahtjeva tijelima i osobama za izradu Plana - 8 dana od dana sklapanja ugovora s izrađivačem Plana

- prikupljanje zahtjeva od tijela i osoba iz članka 9. ove Odluke - 30 dana od dana primitka zahtjeva

- izrada prijedloga Plana - u roku od 15 dana od dana dostave zahtjeva, odnosno po isteku roka za dostavu zahtjeva

- utvrđivanje prijedloga Plana za javnu raspravu od strane gradonačelnika u roku od 10 dana od dostave prijedloga Plana

- javna rasprava - objava najmanje 8 dana od dana prije početka javne rasprave, javni uvid u trajanju od 8 dana. Mjesto, vrijeme javnog izlaganja, mjesto i vrijeme uvida u Plan te rok u kojem se nositelju izrade Plana dostavljaju očitovanja, mišljenja i prijedlozi te primjedbe biti će definirani u objavi javne rasprave

- izrada izvješća o javnoj raspravi -u roku 10 dana od dana završetka javne rasprave

- izrada nacrta Konačnog prijedloga plana - u roku 10 dana od dana izrade izvješća o javnoj raspravi

- dostava konačnog prijedloga Plana s izvješćem o javnoj raspravi Gradonačelniku te utvrđivanje konačnog prijedloga Plana za Gradsko vijeće 5 dana

- obavijest sudionicima javne rasprave o izradi konačnog prijedloga Plana s obrazloženjem o razlozima neprihvaćanja primjedbi - u roku 5 dana od utvrđivanja konačnog prijedloga Plana

- donošenje Plana - najkasnije u roku od 2 mjeseca od utvrđivanja konačnog prijedloga Plana.

XI. Izvori financiranja izrade Plana

Članak 11.

Izvor financiranja izrade i donošenja Plana je proračun Grad Delnica.

XII. Završna odredba

Članak 12.

Ova Odluka stupa na snagu osmog dana od dana objave u »Službenim novinama Grada Delnica“.

Klasa: 350-03/17-01/01

Ur. broj: 2112-01-30-10-15-01

Delnice 30. ožujka 2017*.*

GRADSKO VIJEĆE GRADA DELNICA

Predsjednica

**Nada Glad, v. r.**