Temeljem čl. 35 Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 38. Statuta Grada Delnica („Službene novine Primorsko-goranske županije“ br. 28/09, 41/09, 11/13, 20/13-pročišćeni tekst i 6/15) te članka 28. Poslovnika Gradskog vijeća Grada Delnica („Službene novine Primorsko-goranske županije“ 46/10, 4/11, 11/13, 20/13-pročišćeni tekst i 27/14) na sjednici održanoj 30. ožujka 2017. Gradsko vijeće Grada Delnica donosi

**ODLUKU**

**o imenovanju Povjerenstva za predlaganje, praćenje realizacije i nadzor nad provedbom projekata koji će se financirati iz donacije pok. Janet Majnarich**

I.

Temeljem traženja izvršitelja oporuke pok. Janet Majnarich, donatorice sredstava ostavštine iz Kanade, gospode Vilima Smiljanića i Toma Duševića, u želji kvalitetnijeg i transparentnijeg predlaganja utvrđivanja prioriteta i namjenske realizacije projekata od interesa za Grad i njegove građane, kao i pravovremene i potpune informiranosti javnosti, osniva se Povjerenstvo kao radno tijelo Gradskog vijeća Grada Delnica u sljedećem sastavu:

Kao predstavnici izvršitelja oporuke imenuju se:

1. Nada Glad

2. Josip Gašparac

3. Zorko Majnarić

Kao predstavnici Grada Delnica imenuju se:

4. Gradonačelnik Grada Delnica

5. Zamjenica gradonačelnika Grada Delnica

Na svome prvom sastanku Povjerenstvo će između sebe birati predsjednika.

II.

Uloga povjerenstva je konzultativno-savjetodavna, ono kontaktira sve strane koje sudjeluju u nastajanju nekog programa.

Povjerenstvo o svome radu i zaključcima ima prvenstveni zadatak informirati javnost o svim pojedinostima koje će pratiti pretvaranje projekata u djelo.

III.

Rad povjerenstva je volonterski. Povjerenstvo se sastaje po potrebi unutar prostora u Gradu, koji osigurava Povjerenstvu pravnu podršku i sazivanje sastanaka preko svoje komunikacijske mreže.

V.

Odluka stupa na snagu danom donošenja.

Predsjednica Gradskog vijeća

Nada Glad